ཡང་ལྷོ་འཛམ་གླིང་གི་ཆགས་ཚུལ་བཀོད་པ་ལེགས་བཤད་སྣང་བའི་འོད་ཟེར་ལས།བེ་རི་ཡའི་སིབྷ་རི་ཡཁོངས།ཕྲོམ།གྲུ་གུ།ཡུ་གུར།ཧོར།སོག༧ཏ་ཟིག་རུ་སོ་དང་།བྲུ་ཤ་པར་ཤི་ཡ་ལ་འདུས།ཡང་ཧོར་སོག་གཉིས་ཙི་ནའི་ཁོང་དུ་བརྩི་བའང་ཡོད།ཅེས།སིབྷ་རི་ཡ་ནི་སྔོན་བྱང་གླིང་ཨེ་ཤ་ཡའི་མངའ་ཁུལ་ཆེ་གྲས་ཏེ་ཨུ་རུ་སུ་དང་།སོག་པོ།ཀཱ་ཛག་སི་ཐན།སོགས་ཀྱི་ཡུལ་སྤྱི་ལ་འཇུག་ཀྱང་།ད་ལྟའི་ཆར་ཕལ་ཆེར་ཨུ་རུ་སུ་དང་ཀཱ་ཛག་གི་བདག་དབང་དུ་ཚུད་ཡོད།གང་ལྟར་འདིར་ཕྲོམ་དང་དྲུ་གུ།ཧོར་སོག་དེ་ཚོ་སིབྷ་རི་ཡའི་ཁོངས་སུ་གཏོགས་ཚུལ་གསུངས་པ་འདིས་གོང་ཞུས་ཕྲོམ་དང་གེ་སར།དྲུ་གུ་སོགས་ཀྱི་ཡུལ་སྤྱིར་བཏང་བཤད་པ་དེར་རྒྱབ་བརྟེན་དུ་སོང་འདུག་པས་སྤྲོ་བར་བརྟས།